Idås er master i journalistikk (2010) og cand.mag. fra Universitetet i Oslo (UiO) med fagene statsvitenskap, sosialøkonomi og juss (1988). Han tok high school i Houston, Texas i 1980. Han er PhD-kandidat i stats- og medievitenskap ved Åbo Akademi University, Finland. Temaet er posttraumatisk stress og posttraumatisk vekst blant journalister. Han har gjort en serie undersøkelser av journalister som har dekket alvorlige kriminalsaker, katastrofer og terror, trakassering, trusler og vold mot journalister/redaktører, seksuell trakassering i mediebransjen og konsekvensene av å arbeide med Covid-19-pandemien. Undersøkelsen av journalistene som dekket tsunamien inngikk i Nasjonalt kunnskapssenter om vold og traumatisk stress (NKVTS) sin undersøkelse av innsatspersonell og journalister som ble mobilisert etter tsunamien i 2004.